Elmut Laane

Elmut Laane (31. märts 1928 Sadrametsa küla, Võrumaa – 24. oktoober 2001 Tartu) oli eesti arst (kardioloog) ja arstiteadlane.

Ta õppis Võrumaa Rahvahariduse Seltsi ühisgümnaasiumis. 1946. aastal ta arreteeriti Võrus süüdistatuna nõukogudevastases õpilasorganisatsioonis osalemises ning määrati karistuseks 10 aastat sunnitööd. Aastatel 1946–1954 viibis sunnitööl Vorkuta vangilaagris. Pärast vabanemist asus õppima Viljandi Meditsiinilisse Keskkooli, mille ta lõpetas kiitusega. 1964. aastal lõpetas Tartu Riikliku Ülikooli arstiteaduskonna kiitusega.

Aastatel 1964–1981 töötas ta Võru Rajooni Keskhaiglas. 1967. aastal kaitses ta Tartu Riiklikus Ülikoolis meditsiinikandidaadi teadusliku kraadi väitekirjaga "Hegglini sündroomist südame kroonilise liigkoormuse korral" (juhendaja Ülo Lepp).E-kataloog ESTER. Laane, Elmut. Hegglini sündroomist südame kroonilise liigkoormuse korral: dissertatsioon meditsiinikandidaadi teadusliku kraadi taotlemiseks. Tartu, 1967

1982. aastast töötas ta Tartu Riikliku Ülikooli sisehaiguste propedeutika kateedri õppejõuna, 1988. aastast professor. Aastatel 1992–1993 oli ta Tartu Ülikooli kardioloogia kliiniku professor, 1994. aastast emeriitprofessor.Laane, Elmut. Inventarinimistu. Tartu Ülikooli Raamatukogu

Ta oli Eesti Endiste Poliitvangide Liidu liige ja Õigusvastaselt Represseeritute Rahvusliku Erakonna (hiljem Eesti Rahvusliku Erakonna) esimees.

Ta on maetud Tartu Raadi kalmistule.

Tunnustus
1985 Kreutzwaldi mälestusmedal

Viited

Kategooria:Eesti kardioloogid
Kategooria:Eesti arstiteadlased
Kategooria:Tartu Ülikooli arstiteaduskonna professorid
Kategooria:Eesti Rahvusliku Erakonna poliitikud
Kategooria:Tartu Ülikooli arstiteaduskonna vilistlased
Kategooria:Eesti represseeritud isikud
Kategooria:Vana-Jaani kalmistule maetud
Kategooria:Sündinud 1928
Kategooria:Surnud 2001